भ्रूण जांच करने कराने वालों पर कार्रवाई कराने की शपथ
आईटीआईमैदान में मंगलवार महिला सशक्तिकरण रैली का आयोजन किया गया। इस रैली को एडीसी राजेश जोगपाल ने राजकीय महिला कालेज से हरी झंडी दिखाकर रवाना किया था, जो विभिन्न मार्गों से होते हुए नारनौल आईटीआई मैदान में संपन्न हुई।
कार्यक्रम में बोलते हुए उन्होंने कहा कि हमें बेटा बेटी में भेदभाव नहीं करना चाहिए। आज के युग में लड़कियां हर क्षेत्र में लड़कों से आगे हैं। उन्होंने बताया कि लड़कियों को आज के युग में पढ़ाई के साथ-साथ खेलों में भी बढ़-चढ़ कर भाग लेना चाहिए। उन्होंने लड़कियों को शपथ दिलाई कि हमें जब भी पता चलेगा तो भ्रूण जांच करने कराने वालों के खिलाफ कानूनी कार्रवाई करवाएंगे। सीडीपीओ आशा रानी ने कहा कि माता-पिता को लड़कों लड़कियों में भेदभाव नहीं करना चाहिए। सरकार ने लड़कियों के लिए विभिन्न योजनाएं चला रखी हैं। आपकी बेटी हमारी बेटी योजना के तहत अब तीसरी बेटी के जन्म पर भी 21 हजार रुपए दिए जाते हैं। राजकीय महिला कॉलेज की डाॅ. अनिता गुप्ता ने लड़कियों से कहा कि हमें टीचर बनने की नहीं, बल्कि राष्ट्रपति एवं प्रधानमंत्री बनने की सोच रखनी चाहिए तथा जीवन में हमें खुद संघर्ष करना चाहिए किसी दूसरे पर निर्भर नहीं रहना चाहिए। इस मौके पर डा. एमएस यादव, प्रो. संतोष यादव, नागंल चौधरी की आंगनवाड़ी सुपरवाइजर अनिता वर्मा, महिला पुलिस वालिंटियर शिवानी शर्मा, नेहा उपस्थित थी।
महिला सशक्तिकरण
hin_Deva hin_Deva hin_Deva hin_Deva